Source: https://www.najpravo.sk/rady-a-vzory/vzory-rozhodnuti-sudu/uznesenia/o/oslobodenie-od-sp-ciastocne-138-ods-1-osp-vzor-uznesenia.html
Timestamp: 2020-01-27 06:00:52+00:00
Document Index: 13662363

Matched Legal Cases: ['§ 138', '§ 138', 'súd ', 'Súd ', 'súd ', 'súd ', 'Súd ', '§ 138', '§ 120', 'Súd ', 'Súd ', 'Súd ', 'súd ', '§ 120', 'Súd ', 'súd ', '§ 138', '§ 30', '§ 138']

Oslobodenie od SP čiastočné § 138 ods. 1 OSP (vzor uznesenia) | O | Najprávo.sk - najlepší právny poradca
Rady a vzory / Vzory rozhodnutí súdu / Uznesenia / O
Oslobodenie od SP čiastočné § 138 ods. 1 OSP (vzor uznesenia)
16.3. 2011, 17:41 | Edmund Horváth
7C/51/2009-14
6909205156
Okresný súd v XY v právnej veci navrhovateľa XY proti odporkyni XY o XY o návrhu navrhovateľa na oslobodenie od súdnych poplatkov takto
Súd navrhovateľovi p r i z n á v a čiastočné oslobodenie od súdnych poplatkov vo výške 50% z výšky súdneho poplatku.
Navrhovateľ podal na súd návrh, ktorým sa domáhal rozvodu manželstva s odporkyňou. V návrhu navrhovateľ zároveň požiadal súd o oslobodenie od súdnych poplatkov. Svoju žiadosť odôvodnil tým, že je zdravotne ťažko postihnutá osoba a dostáva len invalidný dôchodok.
V potvrdení o osobných, majetkových a zárobkových pomeroch navrhovateľ neuvádza žiaden osobný majetok väčšej ceny, žiadne dlhy, vyživovacie povinnosti ani žiadne iné okolnosti, ktoré by mohli vplývať na oslobodenie.
Súd dopytmi zistil, že navrhovateľ je od ... vlastníkom osobného motorového vozidla ...., EČV: ..., je spoluvlastníkom nehnuteľností nachádzajúcich sa v katastrálnom území ...na LV č. ..., parc. č. ..., ..., a je poberateľom invalidného dôchodku v sume ... eur mesačne.
Podľa § 138 O. s. p. na návrh môže predseda senátu priznať účastníkovi celkom alebo sčasti oslobodenie od súdnych poplatkov, ak to pomery účastníka odôvodňujú a ak nejde o svojvoľné alebo zrejme bezúspešné uplatňovanie alebo bránenie práva.
Podľa § 120 ods. 1 O. s. p. účastníci sú povinní označiť dôkazy na preukázanie svojich tvrdení. Súd rozhodne, ktoré z označených dôkazov vykoná. Súd môže výnimočne vykonať aj iné dôkazy, ako navrhujú účastníci, ak je ich vykonanie nevyhnutné pre rozhodnutie vo veci.
Súd sa pri skúmaní majetkových pomerov účastníka, ktorý požiada o oslobodenie od súdnych poplatkov neobmedzuje len na skúmanie aktuálnych príjmov tohto účastníka, ale skúma komplexne jeho pomery. Aj keď pri skúmaní pomerov účastníka nejde o dokazovanie, súd pri ňom postupuje primerane podľa § 120 a nasledujúcich O. s. p.
Súd zhodnotil súčasné pomery navrhovateľa – žiadateľa o oslobodenie od súdnych poplatkov a dospel k záveru, že navrhovateľa nemožno považovať za sociálne slabú a odkázanú fyzickú osobu, keďže jeho pravidelný mesačný čistý príjem (invalidný dôchodok) presahuje výšku životného minima, ku tomu je vlastníkom motorového vozidla vyššej hodnoty, spoluvlastníkom niekoľkých nehnuteľností a v žiadosti neuviedol žiadne výdavky, dlhy či vyživovacie povinnosti, ktoré by mohli mať vplyv na rozhodnutie o priznaní oslobodenia. Úplným nepriznaním oslobodenia by však s ohľadom na sociálne pomery navrhovateľa, ktorý je invalidným dôchodcom ako aj s ohľadom na výšku súdneho poplatku, ktorý činí 66 eur, mohlo dôjsť u navrhovateľa k porušeniu podstaty práva na prístup k súdu, preto súd rozhodol o čiastočnom priznaní oslobodenia od súdnych poplatkov, a to vo výške 50% z výšky súdneho poplatku, pričom výška priznaného oslobodenia sa súdu javila primeraná osobným a majetkovým pomerom navrhovateľa a zaplatením poplatku vo výške 33 eur sa navrhovateľ nedostane do stavu hmotnej núdze.
V XY dňa ....
Ministerstvo spravodlivosti chce obmedziť oslobodenie od súdnych poplatkov
Nepriznanie oslobodenia od SP z dôvodu zrejmej bezúspešnosti § 138 OSP (vzor uznesenia)
Oslobodenie od súdnych poplatkov a ustanovenie advokáta § 30, § 138 OSP (vzor uznesenia)
úroky z omeškania odvolanie rekodifikácia trovy konania dovolanie mediácia náhrada škody premlčanie spotrebiteľská zmluva ochrana osobnosti podielové spoluvlastníctvo judikatúra spotrebiteľ dokazovanie oslobodenie od súdnych poplatkov dedenie exekúcia súdne poplatky bezpodielové spoluvlastníctvo manželov náhrada trov konania
Návštev: 11707942 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin